Pavlova prva poslanica Timoteju (Šarić)/Glava 3.
1 Istinita je riječ: ako tko želi službu nadgledništva, dobru službu želi. 

2 Nadglednik dakle treba da je besprijekoran, jedne žene muž, trijezan, pametan, častan, gostoljubiv, sposoban da uči, 

3 Ne odan piću, ne nasilan, nego i krotak, ne svadljivac, ne lakom; 

4 Koji svojom kućom dobro upravlja i ima poslušnu djecu sa svom čestitošću. 

5 A ako tko ne zna svojom kućom upravljati, kako će se starati za crkvu Božju? 

6 Ne novoobraćeni, da se ne bi naduo i pao u osudu đavolju. 

7 A valja da ima i dobro svjedočanstvo od onih, koji su vani, da ne bi upao u sramotu i u zamku đavolju. 

8 Tako i poslužitelji treba da su pošteni, ne dvojezični, ne koji mnogo vina piju, ne lakomi na dobitak okaljan, 

9 Koji imaju tajnu tanu vjere u čistoj savjesti. 

10 A i ovi neka se najprije iskušaju, pa onda da vrše službu poslužitelja, ako su besprijekorni. 

11 Tako i žene (njihove) treba da su poštene, ne koje kleveću, trijezne, vjerne u svemu. 

12 Poslužitelji neka su muževi jedne žene, koji dobro upravljaju djecom i svojim kućama. 

13 Jer koji dobro obavljaju službu poslužitelja, stječu sebi častan položaj i veliku smjelost u vjeri, vjeri u Isusu Kristu. 

14 Ovo ti pišem nadajući se, da ću brzo doći k tebi. 

15 Ako li se zadržim, da znaš, kako ti se treba vladati u kući Božjoj, koja je crkva Boga živoga, stup i tvrđa istine. 

16 I kao što je priznato, velika je tajna pobožnosti: On se javio u tijelu, opravdao se u Duhu, pokazao se anđelima, propovijedao se neznabošcima, vjerovao se u svijetu, uznio se u slavi. 

Pavlova prva poslanica Timoteju (Šarić)